钦定古今图书集成/理学汇编/文学典/第063卷 > 贾琰
## 钦定古今图书集成/理学汇编/文学典/第063卷 > 贾琰

按《宋史贾昌朝传》：“昌朝伯祖父琰，字季华，晋中书舍
人给事中伟之子也。以荫授临淄雍丘主簿，历通判
澧州。太宗尹京，奏以为开封府推官，加左赞善大夫。
及即位，超拜左正议大夫、枢密直学士。未几，擢三司
副使，太平兴国二年卒。琰风神峻整，有吏干，佐太宗
居幕府凡五年，勤于所职。昆弟五人，琰最幼。及琰历”
官，而诸兄相继死。琰、拊循孤幼，聚族凡百口，分给衣
食，庭无间言，士大夫以此称之。琰子湜、汾，湜至军器
库使。交阯黎桓之篡丁璿也，朝廷以孙全兴将兵讨
焉。湜与王僎同掌军事。黎桓伪降，全兴信之，军遂北，
湜、僎并坐失律诛。汾至殿中丞。湜子昌符，赐同学究
出身。汾子昌龄，第进士，为屯田员外郎。